Ifølge Slottet forsøkte den avdøde og overgrepsdømte finansmannen Jeffrey Epstein å utnytte sitt forhold til det norske kongehuset og kronprinsesse Mette-Marit.

Kronprinsessen har den siste tida vært under sterk kritikk etter at hun hevdet at hun ikke visste om Epsteins alvorlige kriminelle bakgrunn. Hun har beklaget kontakten og at hun angivelig ikke sjekket bakgrunnen til den styrtrike finansmannen, som var omsvermet av verdens maktelite.

Skru På Lyd Error Error SVARER: Slik svarte kronprins Haakon på spørsmål om at både han og kronprinsesse Mette-Marit flere ganger i perioden 2011 til 2013 møtte overgrepsdømte Jeffrey Epstein. Video: NTB Scanpix Vis mer

Men kongehuset nekter å svare på spørsmål om hvorfor de møttes og hvordan Mette-Marit opplevde å bli brukt av Epstein, som skal ha tatt sitt eget liv i fengsel i august.

- Burde fortelle

Senterpartiets stortingsrepresentant Per Olaf Lundteigen mener Mette-Marit har en interesse av å svare hvorfor hun møtte ham.

BØR SVARE: Per Olaf Lundteigen (Sp) mener kronprinsessa har interesse av å svare på kontakten med Epstein. Foto: Terje Pedersen / NTB scanpix Vis mer

- Det er i hennes interesse å fortelle hva som har skjedd sånn at man unngår feilaktige spekulasjoner, sier han til Dagbladet.

- Hun har beklaget kontakten hun har hatt. Alle kan gjøre feil, og det har jeg forståelse for, sier Lundteigen.

- Kan bli brukt

Tidligere statsminister Kjell Magne Bondevik kuttet kontakten med Epstein etter å ha googlet bakgrunnen hans. På spørsmål fra Dagbladet om hvordan en forbindelse med det norske kongehuset kan ha blitt brukt, svarer han:

Skru På Lyd Error Error KOMMENTAR: Dagbladets politiske redaktør Geir Ramnefjell om hvorfor kronprinsesse Mette-Marit nå beklager sine møter med Jeffrey Epstein. Video: Endre Vellene / Dagbladet Vis mer

- Slike forbindelser kan bli brukt ved at de omtales som samarbeidspartner, venn etc. Personer med «mørkere sider» kan selvsagt ha en spesiell interesse av dette fordi det vil «pynte fasaden», sier Bondevik til Dagbladet.

Han møtte selv Epstein i 2013 og 2015. Amerikaneren skal da ha antydet at han ville støtte fredsprosjektet Oslosenteret, noe Bondevik skal ha lagt fra seg etter bakgrunnssjekken. På spørsmål om det er mange slike tilnærminger, svarer Bondevik.

- Hvis man med «slike tilnærminger» mener folk med kriminell eller «mørk» bakgrunn, er ikke min erfaring at det er mange, men noen, sier Bondevik.

Nekter å svare

Epstein omtalte seg selv som en anerkjent filantrop og utdanningsinvestor, nettopp for å slå tilbake mot negativ pressedekning om overgrepene han ble beskyldt for.

Epsteins stiftelse sponset vitenskapsprosjekter, globale konferanser og andre veldedige formål med mange titalls millioner over flere år.

PYNTE FASADEN: Tidligere statsminister og leder av Oslosenteret, Kjell Magne Bondevik, avslo selv det som skal ha vært en tilnærming fra Jeffrey Epstein. Foto: Øistein Norum Monsen / Dagbladet Vis mer

Slottet nektet seinest i går å svare Dagbladet på en rekke spørsmål om kronprinsessas kontakt med Epstein og viser til tidligere kommentarer om at Mette-Marit beklager både møtene og at hun ikke sjekket bedre.

Utpressing

Anklagene om at den amerikanske finansmannen var en kjent utpresser med ufordelaktig informasjon om folk i hans berømte omgangskrets, har vært mange. Påstandene er at han blant at han satt på sexvideoer av mektige menn, tatt opp av skjulte overvåkningskameraer hjemme hos ham.

Anklagene har gått på at Epstein tjente gode penger på utpressingen samtidig som det førte til lojalitet hos hans supermektige omgangskrets.

TOK AVSTAND: Selv etter han tilsto sexkjøp av ei mindreårig jente og ble dømt til 18 måneders fengsel, pleiet Jeffrey Epstein kontakt med noen av verdens mektigste. Han døde i august. Foto: NTB Scanpix Vis mer

Med partnere som Bill og Hillary Clinton og Bill Gates i veldedighetsarbeid, kunne Epstein skryte av de meget prominente koblingene i det som omtales som en massiv PR-kampanje for å hvitvaske sin egen bakgrunn etter at han ble overgrepsdømt i 2008.

Hevder Gates-paret var involvert

Ifølge Slottet skjedde møtene mellom Mette-Marit og Epstein i «sosiale sammenhenger». Ett skjedde i Norge, mens flere møter skal ha vært i USA, blant annet hjemme hos Epstein.

Hvorfor kronprinsessa møtte Epstein, ønsker ikke Slottet å svare på, men hevder de ble introdusert av en felles utenlandsk bekjent. Dagens Næringsliv skrev torsdag at Bill & Melinda Gates Foundation, verdens største private stiftelse, var involvert da kronprinsessen for første gang møtte Epstein i 2011. Det avviser stiftelsen.

- Verken Herr eller Fru Gates - eller noen på deres vegne - spilte noen rolle i å introdusere Kronprinsessen og Epstein, skriver en talsperson for Gates-paret til avisa torsdag.

Tilsto

Kronprinsparet - og Mette-Marit spesielt - har hatt nær kontakt med Gates-paret, blant annet i arbeid med globale helsespørsmål.

I 2008 tilsto Epstein å ha betalt ei mindreårig jente for seksuelle tjenester og for å ha betalt en annen for seksuelle tjenester. Epstein ble da dømt til 18 måneders fengsel, og ble registrert i det offentlige som seksualforbryter i åra etterpå.

Han kom seg tilbake i det gode selskap, blant annet gjennom veldedighetsarbeidet.

Epsteins virkelig store fall kom i år da han ble siktet og pågrepet for menneskehandel og overgrep mot unge jenter og kvinner i 2019. Samtlige av hans mektige venner tok da avstand fra ham.

66-åringen døde på sin egen celle i august, før rettssaken mot ham startet. Ifølge amerikanske myndigheter tok han sitt eget liv.